《伤逝二首 其一》
宋代·刘攽

去水不可还，逝者日已疏。悲忧若沈痾，百药无能除。

英英韶华子，夭夭昔同车。令德其芬芬，佩玉联琼琚。

舟移悼藏壑，天祝嗟愁予。蕙兰秀不实，徒见荆棘墟。

含悽抚众稚，吊影还室庐。高天杳茫茫，日月空居诸。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。